Cigeľka

An Cigeľka (puyde liwat Cigeľka, Rusyn Цигелка) usa nga barrio ngan munisipalidad ha distrito han Bardejov.  Mga Ruthenyo ngan Roma an mga molupyo.  Nahamutang hini ha siong han Oľchovec ha ubos han pungtod han Busov (1002 ka metro hin kahitaas tikang han nivel han dagat) nga harani han Eslovakya-Polonya nga katubtuban. Mayda usa nga Griyego nga Katoliko nga singbahan han mga Santo Cosmas ngan Damian nga natikang han tuig 1816, nga diin nag-alagad an syahan nga liturgiya nga hi Prešov nga ha urhe nagin Obispo nga hi Paul Peter Gojdič.

Kaagi 

An syahan nga nahasurat mahiunong han Cigeľka dida han 1414.  Ha mga sumuronod nga siglo, gintag-iyahan ini han Makovica. Han ika-19 nga siglo naapektuhan an baryo tungod hin pamalhin ngadto ha Amihanan nga Amerika tungod hin mga ekonomiko nga rason, han 1947 an proporsyon han katawhan ginbalhin han Sovyetika nga mga awtoridad ngadto ha Ukranya (ha partikular ngadto han baryo han Chomut, nga ha yana tinatawag nga Zelenyj Haj - Зелений Гай), tikang han ika-20 ngadto han ika-60 nga dekada ngadto han kaadlawan han ika-21 nga siglo, an kadam-an han mga tawo nanmalik ha Eslovakya.

Mayda paghinumdom han baryo ha mga biktima han Ikaduha nga Gyera Pangkalibotan nga mga taga Cigeľka - labi na an pito nga mga lalaki nga batan-on nga ginpakadto ha panggubat nga waray sakto nga pagtuon, ngan pira nga mga Hudeo nga pamilya nga an mga api namatay ha mga konsentrasyon nga kampo.  An paghinumdom ginpagasa han Oktubre 1989.  An naghimo amo an pintor nga hi Nicholas Lovacký.

Burabod hin mineral nga tubig
Mayda burabod hin mineral nga tubig nga amo gihapon an ngaran.  An Almanake nga "Mga Spa han Republika Tsekoslovako han 1949" nasiring nga an Cigeľka nga spa amo an lugar hin pagtambal hin gastric nga mga sakit, mga sakit hin igbaw nga respiratory tract, mga ugat hin kasingkasing ngan dugo, ngan mga sakit ha panit.  Ha yana, an Cigeľka diri spa. 

Mga baryo ngan mga munisipalidad ha distrito han Bardejov